Diari Oficial de la Generalitat Valenciana


Sumari del DOGV 7218, del 20-02-2014 (2014/1332)

RESOLUCIÓ de 20 de gener del 2014, de la Conselleria de Presidència i Agricultura, Pesca, Alimentació i Aigua, per la qual s'adopta i fa pública la decisió favorable al Registre de la Denominació d'Origen Protegida Magrana Mollar d'Elx/Magrana d'Elx.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7218

Data del DOGV
:   20-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1332


Data del document
:   20-01-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 20 de gener del 2014, de la Conselleria de Presidència i Agricultura, Pesca, Alimentació i Aigua, per la qual s'adopta i fa pública la decisió favorable al Registre de la Denominació d'Origen Protegida Magrana Mollar d'Elx/Magrana d'Elx. [2014/1332]  
Sol·licitada per l'Associació de Productors i Comercialitzadors de Magranes d'Elx la inscripció en el Registre de la Denominació d'Origen Protegida (DOP) Magrana Mollar d'Elx/Magrana d'Elx, en data 2 d'agost de 2011, davant de la Direcció General d'Empreses Agroalimentàries i Desenrotllament Rural, cal tramitar-la d'acord amb el que establix l'article 49 del Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris (DOUE L343/1, 14.12.2012), i d'acord amb el procediment previst en el Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a estes (BOE 251, 18.10.2011).  
  
D'acord amb el que establix l'article 9 del Reial Decret 1335/2011, de 3 d'octubre, abans citat, en el Boletín Oficial del Estado número 238, de 4 d'octubre de 2013, es va publicar un anunci de la Direcció General d'Empreses Agroalimentàries i Pesca per mitjà del qual es donava publicitat a la sol·licitud de registre de la denominació d'origen protegida Magrana Mollar d'Elx/Magrana d'Elx i es concedia un termini de dos mesos perquè qualsevol persona física o jurídica establida o resident legalment a Espanya, i els drets legítims o interessos dels quals consideren afectats, formularen oposició a la dita modificació. Una vegada transcorregut el termini concedit a este efecte no s'ha presentat declaració de cap oposició dins del termini i en la forma escaient.  
Una vegada finalitzats els tràmits anteriors i vist l'informe emés per la Direcció General d'Empreses Agroalimentàries i Pesca, cal adoptar-ne una decisió favorable i aprovar la dita modificació del plec de condicions, així com fer-la pública juntament amb el plec de condicions actualitzat, d'acord amb el que establix el Reglament (UE) número 1151/2012, del Parlament Europeu i del Consell, de 21 de novembre de 2012, sobre els règims de qualitat dels productes agrícoles i alimentaris.  
  
Per allò que s'ha exposat, d'acord amb el que establix l'article 3 del Decret 19/2012, de 7 de desembre, de president de la Generalitat, pel qual es determina les conselleries en què s'organitza l'administració de la Generalitat (DOCV 6919, 10.12.2012) i els articles 23 i 27 el Decret 82/2013, de 21 de juny, del Consell, pel qual s'aprova el Reglament Orgànic i Funcional de la Presidència i de la Conselleria de Presidència i d'Agricultura, Pesca, Alimentació i Aigua (DOCV 7052, 24.06.2013), ambdós en la redacció vigent, quant a les competències que corresponen a esta conselleria, i vista la proposta de la directora general d'Empreses Agroalimentàries i Pesca, en l'exercici de les funcions que tinc atribuïdes, d'acord amb el que establix l'article 28 de la Llei 5/1983, de 30 de desembre, del Consell, resolc:  
  
Primer  
Adoptar i fer pública la decisió favorable al Registre de la Denominació d'Origen Protegida Magrana Mollar d'Elx/Magrana d'Elx anunciada en el Boletín Oficial del Estado número 238, de 4 d'octubre de 2013, una vegada realitzat el tràmit d'oposició i comprovat que complix els requisits del Reglament (UE) número 1151/2012, del Parlament Europeu, i del Consell, de 21 de novembre de 2012, sobre els règims de qualitat dels productes agrícoles i alimentaris.  
  
Segon  
Publicar la versió del plec de condicions i document únic en què s'ha basat esta decisió favorable en la pàgina web de la Conselleria de Presidència i Agricultura, Pesca, Alimentació i Aigua:  
?http://www.agricultura.gva.es/pc\_granadamollarelche-  
?http://www.agricultura.gva.es/du\_granadamollarelche-  
  
El present acte posa fi a la via administrativa i en contra pot interposar-se potestativament un recurs de reposició davant del conseller de Presidència i Agricultura, Pesca, Alimentació i Aigua en el termini d'un mes, comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant de la Sala del Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en l'article 10 de la llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 20 de gener de 2014.- El conseller de Presidència i Agricultura, Pesca, Alimentació i Aigua: José Císcar Bolufer.